Ir-Regolament tal-Kunsill (KEE) Nru 1196/86
tat-22 ta' April 1986
dwar il-konklużjoni tal-Ftehim ta' koperazzjoni kummerċjali, ekonomika u ta' żvilupp bejn il-Komunità Ekonomika Ewropea u r-Repubblika Islamika tal-Pakistan
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikoli 113 u 235 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi sabiex jinkisbu l-għanijiet tal-Komunità fl-isfera tar-relazzjonijiet ekonomiċi barranija, għandu jiġi approvat il-Ftehim ta' koperazzjoni kummerċjali, ekonomika u ta' żvilupp bejn il-Komunità Ekonomika Ewropea u r-Repubblika Islamika tal-Pakistan; billi jidher illi ċerti miżuri ta' koperazzjoni ekonomika previsti fil-Ftehim jaqbżu l-poteri ta' l-azzjoni provvduti fil-Trattat fil-qasam tal-politika kummerċjali komuni, u billi għandu wkoll isir rikors għall-Artikolu 235,
ADOTTA DAN IR-REGOLAMENT:
Artikolu 1
Huwa hawnhekk approvat f'isem il-Komunità l-Ftehim ta' koperazzjoni kummerċjali, ekonomika u ta' żvilupp bejn il-Komunità Ekonomika Ewropea u r-Repubbika Islamika tal-Pakistan.
It-test ta' dan il-Ftehim huwa mehmuż ma’ dan ir-Regolament.
Artikolu 2
Il-President tal-Kunsill għandu jagħti n-notifika provvduta fl-Artikolu 10 tal-Ftehim [3].
Artikolu 3
Il-Komunità għandha tiġi rrappreżentata fil-Kumitat Konġunt ipprovvdut fl-Artikolu 8 tal-Ftehim mill-Kummisjoni, assistita mir-rappreżentanti ta' l-Istati Membri.
Artikolu 4
Dan ir-Regolament għandu jidol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fit-22 ta' April 1986.